钦定古今图书集成/明伦汇编/氏族典/第572卷 > 《郑樵通志》 > 完颜习室
## 钦定古今图书集成/明伦汇编/氏族典/第572卷 > 《郑樵通志》 > 完颜习室

按《金史石土门传》：“石土门子习室，康宗时，高丽筑九
城于曷懒甸，习室从斡赛军。太祖攻宁江州，习室摧
锋力战，授猛安。后从斜也克中京，袭辽主于鸳鸯泺，
与娄室俱获𨖚帝。宗翰伐宋，与银术可围守太原。明
年至汴，殄平寇盗，招集流亡，四境以安。天会五年，薨。
熙宗时，赠特进。大定间，谥威敏。”